钦定古今图书集成/明伦汇编/闺媛典/第040卷 > 卢廷瑞继妻周氏
## 钦定古今图书集成/明伦汇编/闺媛典/第040卷 > 卢廷瑞继妻周氏

按《苏州府志》：“‘周氏，名妙宁，年十九，为卢廷瑞继妻，视
先配所生恩逾己出。廷瑞为江浙行省属官，临安一
妪为人鬻金珠，偶失无偿，将杀身以自明，哭泣过市。
周闻而哀之，谓廷瑞妪失物无几，将以死扺责，妾愿
脱簪珥为偿’。廷瑞善之，乃代输其价，妪得无死。事闻
于省，宰相以下皆称其贤。后以夫贵，封恭人。”